
-SXH- szekvenciát tartalmazó peptidek Ni(II)-komplexeinek hidrolízis-vizsgálata

Kulcsszavak: Nikkel; koordinációs kémia; specifikus; peptidhidrolízis;
Dolgozatomban az Ac-SKHM-NH2, A3SSH-NH2 és A4SSH-NH2 peptidek nikkel(II)-komplexeivel foglalkoztam. 
Célom az említett peptidek Ni(II)-ionok által indukált specifikus hidrolízisének tanulmányozása volt az oldategyensúlyi vizsgálatoknál fennálló körülmények mellett. 
Korábbi publikációk ezt a szelektív, hidrolitikus folyamatot a -TXH- és -SXH- motívumot tartalmazó peptidek esetén már leírták, azonban erélyesebb körülmények alkalmazása mellett. Feltételeztük, hogy ez érintheti a kevésbé erélyes, oldategyensúlyi méréseket is, mert a korábbi CD-vizsgálatok megmagyarázhatatlan anomáliát mutattak a -TXH- és -SXH- szekvenciát tartalmazó peptidek Ni(II)-komplexeinél.

A peptidek pH-potenciometriás, UV-látható-fotometriás és CD-spektroszkópiás vizsgálataival az N- és C-terminális kötőhelyen koordinált nikkel(II)-ionok spektrális adatait és a képződő komplexek stabilitási állandóit kívántuk meghatározni. Annak megállapítására, hogy szenvednek-e a ligandumok hidrolízist, HPLC és ESI-MS vizsgálatokat végeztünk.



